Jean Varin

: *Para outros artigos de persoas co mesmo apelido, véxase a páxina de homónimos **Varin***

**Jean Varin** (ou **Warin**), nado en Liexa o 6 de febreiro de 1607 e finado en París en 1672, foi un gravador de moedas e medallas e escultor francés, sétimo en ocupar o posto de gravador xeral de moedas de Francia.

## Traxectoria 
Aínda que algunhas fontes apuntan 1604 como ano do seu nacemento, os rexistros da Igrexa de Notre-Dame de Liexa confirman que naceu o 6 de febreiro de 1607, fillo de Jean Varin e de Catherine Hovius, unha familia procedente da localidade de Reims, na Champaña.

O seu pai era gravador de moeda do príncipe-bispo de Liexa Fernando de Baviera.

Non se coñecen datos acerca da súa formación nin dos seus primeiros traballos, antes de se instalar en París en 1627.

Aínda que Varin era tamén escultor, en París comezou a coller máis sona como medallista. Coñécese que en 1629 era un dos encargados da prensa de muíño na *Monnaie de Paris*, cargo que dirixiu en solitario a partir de 1639 e desde o cal perfeccionou esta técnica de cuñaxe e toda a ferramenta asociada, o que acabou coa cuñaxe a martelo. En 1642 xa era un dos catro gravadores do obradoiro desta ceca no Louvre e ocupouse dos cuños dos escudos e os seus divisores co busto de Lois XIII, a raíz da reforma monetaria do seu ministro de Finanzas, Claude de Bullion. Finalmente, en 1646 foi designado para o posto de gravador xeral de moedas de Francia, logo da renuncia do seu antecesor, Jean Darmand.

[miniatura|218x218px|**Jean Varín** amósalle unha [moeda a Lois XIV neno. Óleo de F. Lamaire. *Musée de la Monnaie*, París.]]

En 1660 asumiu o posto de conselleiro, secretario do rei, intendente e ordenador dos edificios reais*.* O 18 de xaneiro de 1672 un decreto do Tribunal de Moedas nomeou a Varin único mestre da *Monnaie de París*:

As sinaturas de Jean Varin nas súas obras foron diversas; entre elas, as máis frecuentes foron I.WARIN; WARIN; VARIN; W; VV; WARIN F.; I. WARIN. e IOAN.WARIN.FECIT.

En 1664 ingresou na Academia Real de Pintura e de Escultura.

## Galería de traballos 

Ficheiro:Louis XIV par Jean Varin 02.JPG|Estatua de Lois XIV no Palacio de Versalles (ca. 1670).
Ficheiro:Varin Bust of Louis XIV of France 01.jpg|Busto de Lois XIV (ca. 1655).
Ficheiro:Armand-Jean Duplessis, Cardinal Richelieu (1585–1642) MET 82267.jpg|Medalla: Cardeal Richelieu (1630).
Ficheiro:Anne d'Autriche et le Dauphin C des M.jpg|Medalla: Lois XIV neno e a súa nai (1645).
Ficheiro:Cardinal Mazarin par Jean Warin 1659.jpg|Medalla: Cardeal Marzarin (1659).
Ficheiro:Ten-louis coin Louis XIII 1640 CdM Paris BN2280.jpg|Moeda de 10 luíses (1640).
Ficheiro:Ecu d'argent de Louis XIII le Juste.jpg|Moeda dun escudo de Lois XIV (1642).

## Notas 
## Véxase tamén 
### Bibliografía 
* Barre, A. (1867). *Graveurs Généraux et particuliers des Monnaies de France, Contrôleurs Généraux des Effigies, Noms de quelques graveurs en Médailles de la Renaissance Française*. Pillet Fils, París.
* Didier, J. (2004). *Jean VARIN (1607-1672). Un liégeois au service des rois de France ou La représentation du pouvoir. Essai pour une nouvelle biographie*". Cercle Numismatique Liégeois, Liexa.
* Félibien, A. (1688). "Dixième et dernier Entretien: J. Varin". En *Entretiens sur les vies et sur les ouvrages des plus excellens peintres anciens et modernes. Cinquième partie*.  París. Páxinas 155-158.
* Forrer, L. (1916). "". En . Spink & Son, Londres. Páxinas 361-372.
* Mazerolle, F. (1932). *Jean Varin, conducteur de la monnaie du Moulin, tailleur général des monnaies, controleur général des poinçons et effigies : sa vie, sa famille, son oeuvre (1596-1672) *. Bourgey J. Schemit, París.
* Perrault, Ch. (1700). "Jean Varin, conducteur et graveur général des Monnoyes de France". En *Des hommes illustres qui ont paru en France pendant ce siècle, avec leurs portraits au naturel*. Tomo II. Dezallier, París. Páxinas 85-86

### Outros artigos 
* Historia da medalla francesa
* Gravador xeral de moedas de Francia
* *Monnaie de Paris*